ଜଟଣୀ, ଜାନୁଆରୀ ୩୦ (ଲୋକାଲ ୱାୟାର): ଗ୍ରାମୀଣ ଆବାସ ଯୋଜନାରେ ନିଃସହାୟ ଓ ଗରିବ ଶ୍ରେଣୀର ଲୋକଙ୍କୁ ପକ୍କା ଘର ଖଣ୍ଡେ ପ୍ରଦାନ ପାଇଁ ସରକାର କରିଥିବା ବିଭିନ୍ନ ଯୋଜନା ଜଟଣୀ ବ୍ଲକରେ ଫେଲ ମାରିଥିବା ସ୍ଥାନୀୟ ଲୋକମାନେ ବ୍ଲକ ପ୍ରଶାସନ ପାଖରେ ଅଭିଯୋଗ କରିଛନ୍ତି ।
ଅଭିଯୋଗ ଅନୁସାରେ ବିଭିନ୍ନ ଯୋଜନା ଗୁଡିକର ଫାଇଦା ଅଯୋଗ୍ୟ ବ୍ୟକ୍ତିମାନେ ନେଇ ଯାଉଥିବା ବେଳେ ଯୋଗ୍ୟ ହିତାଧିକାରୀ ଏଥିରୁ ବଂଚିତ ହେଉଛନ୍ତି । ଆର୍ଥତ୍କ ମାନଦଣ୍ଡ ଭଲ ଥିବା, ସରକାରୀ ଚାକିରିଆ, କୋଠାଘର ଥିବା କେତେଜଣ ବ୍ୟକ୍ତି ଏହି ସୁବିଧା ଉପଲବ୍ଧ କରୁଛନ୍ତି ।
ଅଥଚ ଚାଳ ଛପର ଉଡି ଯାଇଥିବା, ଛପର କରିବାକୁ ସକ୍ଷମ ନ ଥିବା ବ୍ୟକ୍ତି ଘରଟିଏ ପାଇଁ ପଞ୍ଚାୟତ କାର୍ଯ୍ୟାଳୟରୁ ବ୍ଲକ ଅଫିସ ପର୍ଯ୍ୟନ୍ତ ବାରମ୍ବାର ଦୌଡ଼ିଲେ ମଧ୍ୟ କେହି ଗୁରୁତ୍ୱ ଦେଉ ନ ଥିବା ସେମାନେ ଅଭିଯୋଗ କରିଛନ୍ତି । ଏହା ସହିତ ଯୋଜନାର ତାଲିକାରେ ହିତାଧିକାରୀ ମାନଙ୍କର କ୍ରମିକ ନମ୍ବରକୁ ଅତିକ୍ରମ କରି ପଛରେ ପାଇବାକୁ ଥିବା ଲୋକଙ୍କୁ ଆଗକୁ ଅଣାଯାଉଥିବା ଅଭିଯୋଗ କରାଯାଇଛି ।
ସୂଚନା ଅନୁସାରେ ବ୍ଲକର ଅଙ୍ଗାରପଡ଼ା ପଞ୍ଚାୟତରେ ଏପରି ଅନେକ ଯୋଗ୍ୟ ହିତାଧିକାରୀ ଏହି ଯୋଜନାରୁ ବଞ୍ଚିତ ହୋଇଥିବା ଘଟଣା ସାମନାକୁ ଆସିଛ । ପଞ୍ଚାୟତ ଅନ୍ତର୍ଗତ ପଳାସପୁର ଗ୍ରାମର ସୁବାସିନୀ ମହାରଣାଙ୍କ ସ୍ୱାମୀ ଅସୁସ୍ଥ ଥିବା ବେଳେ ଘର ଚଳାଇବାକୁ ସେ ଘରଠାରୁ ଚାରି ରୁ ପାଞ୍ଚ କିଲୋମିଟର ଦୂରରେ ଥିବା ଏକ ବୋତଲ ଫ୍ୟାକ୍ଟ୍ରିରେ କାମ କରୁଛନ୍ତି । ତାଙ୍କୁ ମଧ୍ୟ ଉକ୍ତ ଆବାସିକ ଯୋଜନାରେ ଅନ୍ତର୍ଭୁକ୍ତ କରାଯାଇନାହିଁ ।
ସେହିପରି ଗ୍ରାମର ରୁନୁ ବେହେରାଙ୍କ ନାମ ଯୋଜନା ତାଲିକାରେ ଆସିଥିବା ଜାଣି ସେ ଖୁସି ହୋଇଯାଇଥିଲେ । କିନ୍ତୁ ତାଙ୍କ କ୍ରମିକ ନମ୍ବର ତଳେ ଥିବା ବ୍ୟକ୍ତିଙ୍କୁ କାର୍ଯ୍ୟାଦେଶ କରିବା ପାଇଁ ଅନୁମତି ଦିଆଯିବା ବେଳେ ତାଙ୍କୁ ଆଜି ପର୍ଯ୍ୟନ୍ତ ଯୋଜନାର ଲାଭ ଉଠାଇବାରୁ ବଞ୍ଚିତ କରାଯାଇଛି । ତେବେ ଏ ବିଷୟରେ ଅଭିଯୋଗ କଲା ପରେ ବ୍ଲକର ଜଣେ କର୍ମଚାରୀ ଘଟଣାସ୍ଥଲରେ ପହଞ୍ଚି ଏହାର ଅନୁଧ୍ୟାନ କରି ଯାଇଥିବା ସେ କହିଛନ୍ତି ।
ମହୁଲ ଗ୍ରାମର ଦିନମଜୁରିଆ ଭାବେ କାର୍ଯ୍ୟରତ ପଞ୍ଚାନନ ପ୍ରଧାନ ଓ ବିଜୟ ପ୍ରଧାନଙ୍କର ମଧ୍ୟ ସମାନ ଅବସ୍ଥା । ତାଙ୍କୁ ଆଜି ପର୍ଯ୍ୟନ୍ତ ଏହି ଯୋଜନା ଲାଭ ମିଳି ପାରିନାହିଁ । ସମ୍ପୃକ୍ତ ପଞ୍ଚାୟତର ସାମାଜିକ କର୍ମୀ ପ୍ରଦୀପ ବରାଳ କୁହନ୍ତି, ବ୍ଲକ ପ୍ରଶାସନର ଅବହେଳା ଯୋଗୁ ଏମାନଙ୍କ ପରି ଅନେକ ଯୋଗ୍ୟ ହିତାଧିକାରୀ ଏପରି ଯୋଜନାରୁ ବଞ୍ଚିତ ହେଉଛନ୍ତି । ବ୍ଲକ କାର୍ଯ୍ୟାଳୟକୁ ଯାଇ ଆବେଦନ କରିବା ସହ ବାରମ୍ବାର କହିବା ସତ୍ତ୍ୱେ କେହି ସେମାନଙ୍କ କଥାକୁ ଗୁରୁତ୍ୱ ଦେଉନାହାନ୍ତି।
ବିଡିଓ ବାସୁଦେବ ମାହାରୀ ଏ ନେଇ ମତାମତ ଦେବାକୁ ମନା କରିଦେଇଥିଲେ । ତେବେ ବ୍ଲକ ଅଧ୍ୟକ୍ଷା ବନଜା ଜେନାଙ୍କୁ ପଚାରିବାରୁ ସେ ଏହି ଯୋଜନାରେ ସମସ୍ତ ଯୋଗ୍ୟ ହିତାଧିକାରୀଙ୍କୁ ସାମିଲ କରି ଏହାର ସୁଫଳ ପ୍ରଦାନ ପାଇଁ ପଦକ୍ଷେପ ନିଆଯାଉଛି ଓ ଯୋଜନାରୁ ଯେପରି କେହି ବଞ୍ଚିତ ନ ହେବେ ସେଥିପ୍ରତି ଧ୍ୟାନ ଦିଆଯାଉଛି ବୋଲି କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
